Տարիներ առաջ ամենաբարեկեցիկ ու ամենապաշտպանված խավերից մեկը մեզանում բժիշկներն էին։ Բժշկի աշխատանքն ամենահարգված ու եկամտաբեր աշխատանքներից էր համարվում։ Անգամ հեռավոր գյուղերի բժիշկները ոչ միայն հարգված էին համայնքի կողմից, այլեւ վատ չէին ապրում, համենայնդեպս՝ կարիքի մեջ չէին։ Թերեւս դրանով էին բացատրվում Բժշկական ինստիտուտում ընդունելության շատ մեծ՝ անմարդկային մրցույթները, այս բուհում սովորելու բարդությունն ու տեւողությունը, շրջանավարտների՝ աշխատանքի անցնելու դժվարությունները։ Բժիշկ դառնալը բարդ էր ու պատվավոր։